CELEX: 52020DP0350
Language: et
Date: 2020-12-15 00:00:00
Title: Euroopa Parlamendi otsus mitte esitada vastuväiteid komisjoni 7. detsembri 2020. aasta delegeeritud määrusele, millega muudetakse Euroopa Parlamendi ja nõukogu määruse (EÜ) nr 853/2004 II lisa seoses teatavate loomsete toodete identifitseerimismärgi kasutamisega Ühendkuningriigis seoses Põhja-Iirimaaga (C(2020)08765 – 2020/2907(DEA))

29.10.2021   
            
            
               ET
            
            
               Euroopa Liidu Teataja
            
            
               C 445/227
            
         
      P9_TA(2020)0350
      Vastuväidete puudumine delegeeritud õigusaktile: teatavate loomsete toodete identifitseerimismärgi kasutamine Ühendkuningriigis seoses Põhja-Iirimaaga
      Euroopa Parlamendi otsus mitte esitada vastuväiteid komisjoni 7. detsembri 2020. aasta delegeeritud määrusele, millega muudetakse Euroopa Parlamendi ja nõukogu määruse (EÜ) nr 853/2004 II lisa seoses teatavate loomsete toodete identifitseerimismärgi kasutamisega Ühendkuningriigis seoses Põhja-Iirimaaga (C(2020)08765 – 2020/2907(DEA))
      (2021/C 445/37)
      
         Euroopa Parlament,
      
                  —
               
               
                  võttes arvesse komisjoni 7. detsembri 2020. aasta delegeeritud määrust, millega muudetakse Euroopa Parlamendi ja nõukogu määruse (EÜ) nr 853/2004 II lisa seoses teatavate loomsete toodete identifitseerimismärgi kasutamisega Ühendkuningriigis seoses Põhja-Iirimaaga (C(2020)08765),
               
            
                  —
               
               
                  võttes arvesse komisjoni 7. detsembri 2020. aasta kirja, milles komisjon palub Euroopa Parlamendil teatada, et tal ei ole delegeeritud määruse kohta vastuväiteid,
               
            
                  —
               
               
                  võttes arvesse keskkonna-, rahvatervise ja toiduohutuse komisjoni 11. detsembri 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erireeglid (1), eriti selle artikli 10 lõiget 1 ja artikli 11a lõiget 6,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse keskkonna-, rahvatervise ja toiduohutuse komisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 15. detsembril 2020, ei ole vastuväiteid esitatud,
               
            
                  A.
               
               
                  arvestades, et määruses (EÜ) nr 853/2004 on sätestatud loomset päritolu toidu hügieeni erireeglid toidukäitlejatele ning et eelkõige kõnealuse määruse II lisas on sätestatud nõuded identifitseerimismärgi kohta, mille toidukäitlejad peavad teatavatele loomsetele toodetele kandma, sealhulgas nõuded, mis käsitlevad riigikoode, mida liikmesriigid ja kolmandad riigid kasutama peavad;
               
            
                  B.
               
               
                  arvestades, et vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, jätkatakse määruse (EÜ) nr 853/2004 ja sellel põhinevate komisjoni õigusaktide kohaldamist pärast üleminekuperioodi lõppu Ühendkuningriigi suhtes ja Ühendkuningriigis Põhja-Iirimaa puhul; arvestades, et sel põhjusel on vaja muuta kõnealuse määruse II lisas sätestatud nõudeid seoses identifitseerimismärgiga, mida tuleks Ühendkuningriigis kasutada Põhja-Iirimaa puhul;
               
            
                  C.
               
               
                  arvestades, et komisjon edastas delegeeritud määruse Euroopa Parlamendile 7. detsembril 2020 ja sellega algas kahekuine kontrolliperiood, mille jooksul on Euroopa Parlamendil võimalik delegeeritud määruse kohta vastuväiteid esitada;
               
            
                  D.
               
               
                  arvestades, et delegeeritud määrusega kohandatakse Põhja-Iirimaal toodetud loomsetele toodetele kantavat identifitseerimismärki;
               
            
                  E.
               
               
                  arvestades, et delegeeritud määrust tuleks kohaldada alates 1. jaanuarist 2021, et tagada kõnealuses määruses sätestatud meetmete jõustumine pärast väljaastumislepingus sätestatud üleminekuperioodi lõppu 31. detsembril 2020;
               
            
               
                  1.
               
               
                  teatab, et Euroopa Parlamendil ei ole delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 139, 30.4.2004, lk 55.